Bugun, 31 iyul kuni soat 13:10da Sergeli tumani Qo‘yliq-5 dahasida joylashgan novvoyxona va lavash tayyorlash oshxonasida yong‘in sodir bo‘layotgani to‘g‘risida Toshkent shahar Favqulodda vaziyatlar boshqarmasiga xabar kelib tushgan. Shunga ko‘ra, 4ta yong‘in-qutqaruv ekipaji soat 13:13da voqea joyiga yetib borib, soat 13:28da yong‘in o‘rab olingan va soat 13:30da batamom o‘chirilgan. Yong‘in oqibatida binoning 80 kvadrat metr maydonida tom va shift qismi yonib zararlangan. Yong‘indan 220 kvadrat metr maydon saqlab qolingan. Hodisa oqibatida halok bo‘lgan va jabrlanganlar yo‘q. Hozirda yong‘in sababi va moddiy zarar miqdori aniqlanmoqda.